
«Ανακύκλωσε κι Εσύ! Μπορείς!»
Ανοιχτή εκδήλωση του Πράσινου Πανεπιστημίου για την Ανακύκλωση
Πέμπτη 16.3.2017, Λόφος Πανεπιστημίου

Την Πέμπτη 16 Μαρτίου 2017, στις 11:00,  στο αμφιθέατρο του κτηρίου Γεωγραφίας, το Πράσινο Πανεπιστήμιο ενημερώνει την πανεπιστημιακή κοινότητα για το Πιλοτικό Πρόγραμμα Ανακύκλωσης  που εφαρμόζεται στα κτήρια του Λόφου.  
Στο πλαίσιο της περιβαλλοντικής πολιτικής του Πανεπιστημίου Αιγαίου  και με την δυναμική συμμετοχή της Κοινότητας του Λόφου, οργανώνεται ένα αποτελεσματικό και βιώσιμο πρόγραμμα ανακύκλωσης υλικών και συσκευασιών, με στόχο την επίτευξη  υψηλών ρυθμών ανακύκλωσης και την ταυτόχρονη ελαχιστοποίηση των ανακυκλώσιμων απoβλήτων που  καταλήγουν στο Χώρο Υγειονομικής Ταφής Απορριμμάτων.  
Σας περιμένουμε, να συζητήσουμε μαζί σας τα βασικά σημεία του Προγράμματος Ανακύκλωσης  του Πράσινου Πανεπιστημίου. Η γνώση, η ευαισθητοποίηση και η  ενεργοποίηση των μελών της πανεπιστημιακής κοινότητας αποτελεί το εχέγγυο της επιτυχίας του εγχειρήματος και της ευρύτερης συμβολής του ΠΑ στην προστασία του περιβάλλοντος και των πόρων του.
Στην εκδήλωση, οι φοιτήτριες και οι φοιτητές  του Τμήματος Περιβάλλοντος, που στο πλαίσιο της εργασίας τους στην περιβαλλοντική διαχείριση έστησαν το πιλοτικό σύστημα ανακύκλωσης και  παρακολούθησαν την τύχη των χρησιμοποιημένων συσκευασιών στο Λόφο,   θα παρουσιάσουν τα αποτελέσματα και τις προτάσεις τους.
Πρόγραμμα εκδήλωσης :
	11:00       
	Έναρξη εκδήλωσης

	11:05       
	Χαιρετισμός του Πρύτανη, Καθηγητή Στέφανου Γκρίτζαλη

	11:10- 11:25      
	«Πλαστικά απορρίμματα στο Λόφο»
  Ομάδα φοιτητών/τριών Τμήματος Περιβάλλοντος

	11:30  -11:45     
	Παρουσίαση Προγράμματος Ανακύκλωσης Συσκευασιών και Υλικών Λόφου  Πανεπιστημίου
 Πρόεδρος Επιτροπής «Πράσινο  Πανεπιστήμιο» Επίκουρος  Καθηγητής    
 Κωνσταντίνος Ευαγγελινός 

